Ministru kabineta noteikumu projekta

„Grozījumi Ministru kabineta 2001.gada 3.aprīļa noteikumos Nr.152

 „Darbnespējas lapu izsniegšanas kārtība””

**(anotācija)**

|  |
| --- |
| I. Tiesību akta projekta izstrādes nepieciešamība  |
| 1. | Pamatojums | Ministru kabineta noteikumu projekts „Grozījumi Ministru kabineta 2001.gada 3.aprīļa noteikumos Nr.152 „Darbnespējas lapu izsniegšanas kārtība”” (turpmāk – projekts) sagatavots pēc Veselības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2001.gada 3.aprīļa noteikumu Nr.152 „Darbnespējas lapu izsniegšanas kārtība” (turpmāk – MK noteikumi Nr.152) 20. punkts nosaka, ka darbnespējas lapu sagatavo elektroniski vienotajā veselības nozares elektroniskajā informācija sistēmā (turpmāk – veselības informācijas sistēma) atbilstoši normatīvajiem aktiem par vienoto veselības nozares elektronisko informācijas sistēmu. MK noteikumu Nr.152 pārejas kārtības 26.5 punkts nosaka, ka līdz datu apstrādes tiesību iegūšanai veselības informācijas sistēmā, bet ne ilgāk kā līdz 2016.gada 30.novembrim ārsts vai ārsta palīgs darbnespējas lapas izsniegšanai izmanto darbnespējas lapas veidlapu papīra formā. Tādējādi saskaņā ar spēkā esošajiem normatīvajiem aktiem no 2016.gada 1.decembra darbnespējas lapa izsniedzama tikai elektroniski veselības informācijas sistēmā.Līdz 2016.gada 1.novembrim līgumus ar Nacionālo veselības dienestu par veselības informācijas sistēmas izmantošanu bija noslēgušas vien 195 ārstniecības iestādes, kas ir aptuveni 4.6% no kopējā ārstniecības iestāžu skaita. Veselības ministrijas ieskatā galvenais iemesls šādai situācijai ir fakts, ka ārsta un ārsta palīga, farmaceita un farmaceita asistenta un pacienta darba vieta veselības informācijas sistēmas produkcijas vidē lietotājiem bija pieejama tikai kopš 2016.gada 12.septembra, kā arī nepietiekoša informācijas apmaiņa ar ārstniecības iestādēm par līgumu slēgšanas procesu, un ārstniecības personu profesionālo organizāciju raisītās diskusijas par pacientu datu aizsardzības nodrošināšanu veselības informācijas sistēmā. Ņemot to vērā pastāv risks, ka līdz 2016.gada 1.decembrim visas ārstniecības iestādes nebūs noslēgušas līgumu ar Nacionālo veselības dienestu par veselības informācijas sistēmas izmantošanu, un pacientiem varētu tikt būtiski ierobežota iespēja saņemt darbnespējas lapu no 2016.gada 1.decembra. Lai šādu situāciju novērstu, projekts (1.1. un 1.2.apakšpunkts) pagarina termiņu (par 7 mēnešiem), līdz kuram darbnespējas lapu izsniegšana elektroniski veselības informācija sistēmā ārstniecības iestādēm ir brīvprātīga. Minētais termiņa pagarinājums noteikts, ņemot vērā laiku, kas nepieciešams līgumu noslēgšanai un pakāpeniskai darbības uzsākšanai vienotā veselības informācijas sistēmā. Projekts nosaka, ka līdz 2017.gada 30.jūnijam ārsti vai ārsta palīgi darbnespējas lapas var izsniegt vai nu elektroniski veselības informācijas sistēmā, vai papīra formā, aizpildot atbilstošo veidlapu. Projekts (1.3.apakšpunkts) papildina MK noteikumus Nr.152 ar 3.un 4.pielikumu – ar darbnespējas lapu veidlapām, attiecīgi „Darbnespējas lapa A” un „Darbnespējas lapa B”. Veidlapu saturs netiek mainīts un ir atbilstošs šobrīd spēkā esošajām veidlapām. Saskaņā ar MK noteikumu Nr.152 20.2 un 26.8 punktu līdz 2016.gada 30.novembrim elektroniski veselības informācijas sistēmā izsniegtās darbnespējas lapas ir jāizdrukā un jāizsniedz personai papīra formātā, bet no 2016.gada 1.decembra elektroniski veselības informācija sistēmā izsniegtās darbnespējas lapas papīra formātā izsniedzamas tikai pēc personas pieprasījuma. Lai veicinātu veselības informācijas sistēmas lietošanu, tiek realizētas sekojošas aktivitātes: * turpināts īstenot apmācības par veselības informācijas sistēmas lietošanu ārstniecības personām, farmaceitiem un farmaceitu asistentiem;
* e-veselības lietotāju atbalstu dienesta pakalpojumi katru dienu no 8:00 līdz 20:00;
* izstrādāti informatīvie materiāli izplatīšanai ārstniecības iestādēs un aptiekās no š.g. decembra;
* regulāras tikšanās atgriezeniskās saites saņemšanai no sistēmas lietotājiem (iesaistīto pušu pārstāvjiem) par tās darbības priekšrocībām un trūkumiem turpmāko sistēmas uzlabojumu plānošanai;
* š.g. decembrī tiek plānota informatīvā kampaņa masu medijos par e-veselības mērķiem un tās sniegtajām iespējām gan iedzīvotājiem, gan profesionāļiem, gan kompetentajām iestādēm;
* ņemot vērā ārstniecības personu profesionālo organizāciju raisītās diskusijas par pacientu datu aizsardzības nodrošināšanu veselības informācijas sistēmā, Veselības ministrija veido darba grupu, lai līdz 2017.gada jūnijam vispusīgi pārskatītu un nepieciešamības gadījumā veiktu grozījumus normatīvajā regulējumā jautājumā par pacientu datu drošību saistībā ar veselības informācijas sistēmas darbību. Veselības ministrija ir lūgusi Tieslietu ministrijai, Labklājības ministrijai, Datu valsts inspekcijai, Latvijas Republikas tiesībsargam, ārstu un farmaceitu profesionālajām asociācijām deleģēt pārstāvjus dalībai minētajā darba grupā.
 |
| 3. | Projekta izstrādē iesaistītās institūcijas | Veselības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārstniecības iestādes (4332[[1]](#footnote-1)), ārsti (6840[[2]](#footnote-2)), zobārsti (1435[[3]](#footnote-3)) ārstu palīgi (2203[[4]](#footnote-4)), veselības aprūpes pakalpojumu saņēmēji (1 986 096[[5]](#footnote-5)), Valsts sociālās apdrošināšanas aģentūrā nodarbinātie, kuru darba pienākumos ietilpst ar darbnespējas lapu administrēšanu saistīto funkciju izpilde.  |
| 2. | Tiesiskā regulējuma ietekme uz tautsaimniecību un administratīvo slogu | Projekts (1.1.un 1.2.apakšpunkts) par 7 mēnešiem (līdz 2017.gada 30.jūnijam) pagarina termiņu, līdz kuram darbnespējas lapu atļauts izsniegt vai nu elektroniski veselības informācijas sistēmā, vai papīra formātā. Darba devējam elektroniski veselības informācijas sistēmā noslēgtās darbnespējas lapas (gan A, gan B) personai, kura darbnespējas periodā, par kuru izsniegta darbnespējas lapa, ir darba ņēmēja statusā pie attiecīgā darba devēja, saskaņā ar Ministru kabineta 2014.gada 11.marta noteikumu Nr.134 „Noteikumi par vienoto veselības nozares elektronisko informācijas sistēmu” 33.1 punktu  pieejamas Valsts ieņēmumu dienesta elektroniskās deklarēšanas sistēmā. Līdz 2017.gada 30.jūnijam, ja darbnespējas lapa netiks izsniegta elektroniski veselības informācijas sistēmā, tā tāpat kā līdz šim būs jāiesniedz darba devējam papīra formātā. No 2017.gada 1.jūlija visas darbiniekiem izsniegtās darbnespējas lapas (noslēgtās) darba devējam būs pieejamas elektroniski Valsts ieņēmumu dienesta informācijas sistēmā, jo no attiecīgā datuma tās būs izsniedzamas tikai elektroniski. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
|  1. | Nepieciešamie saistītie tiesību aktu projekti | Grozījumi Ministru kabineta 2014.gada 11.marta noteikumos Nr.134 „Noteikumi par vienoto veselības nozares elektronisko informācijas sistēmu” (izsludināts Valsts sekretāru 2016.gada 6.oktobra sanāksmē, prot. Nr.39 16.§, VSS – 957), lai pagarinātu termiņu (par 7 mēnešiem), līdz kuram elektronisko darbnespējas lapu lietošana ārstniecības iestādēm ir brīvprātīga.  |
| 2. | Atbildīgā institūcija | Veselības ministrija |
| 3. | Cita informācija | Ministru kabineta noteikumu projekts „Grozījumi Ministru kabineta 2008. gada 15. septembra noteikumos Nr.746 „Ar noteiktām slimībām slimojošu pacientu reģistra izveides, papildināšanas un uzturēšanas kārtība”” (projekts izsludināts Valsts sekretāru 2016.gada 6.oktobra sanāksmē, prot. Nr.39 15.§, VSS – 956), Ministru kabineta noteikumu projekts „Grozījumi Ministru kabineta 2014.gada 11.marta noteikumos Nr.134 „Noteikumi par vienoto veselības nozares elektronisko informācijas sistēmu”” (projekts izsludināts Valsts sekretāru 2016.gada 6.oktobra sanāksmē, prot. Nr.39 16.§, VSS – 957), Ministru kabineta noteikumu projekts „Grozījumi Ministru kabineta 2005.gada 8.marta noteikumos Nr.175 „Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi” (izsludināts Valsts sekretāru 2016.gada 29.septembra sanāksmē, prot.Nr.38 23. §, VSS-919) un informatīvais ziņojums par „Elektronisko darbnespējas lapu un recepšu ieviešanas īstenošanas uzraudzību” (iesniegts Valsts kancelejai ar Veselības ministrijas 2016.gada 15.novembra vēstuli Nr. 01-08/5075) tiks iesniegts izskatīšanai Ministru kabinetā vienlaicīgi ar Projektu.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās apdrošināšanas aģentūra, Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots institūciju esošo cilvēkresursu ietvaros. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Valsts sociālās apdrošināšanas aģentūra un Veselības inspekcija noteikumu projektā paredzēto pasākumu īstenošanu nodrošinās tām piešķirto valsts budžeta līdzekļu ietvaros. |

Anotācijas III, V un VI sadaļa – *projekts šīs jomas neskar.*

Veselības ministre Anda Čakša

Vīza: Valsts sekretārs Kārlis Ketners

Boltāne, 67876154

laura.boltane@vm.gov.lv

1. Ārstniecības iestāžu reģistrā reģistrēto ārstniecības iestāžu skaits uz 2016.gada 25.maiju (datu avots - Veselības inspekcija) [↑](#footnote-ref-1)
2. Ārstu skaits (bez zobārstiem, ar stažieriem un rezidentiem) Latvijā 2015.gadā. Datu avots: *Statistikas dati par ārstniecības personu skaitu (dati atjaunoti 2016.gada 30.maijā),* SPKC. Pieejams internetā: http://www.spkc.gov.lv/lv/statistika-un-petijumi/veselibas-aprupes-statistika1/get/nid/1. [↑](#footnote-ref-2)
3. Zobārstu skaits Latvijā 2015.gadā. Datu avots: *Statistikas dati par ārstniecības personu skaitu (dati atjaunoti 2016.gada 30.maijā),* SPKC. Pieejams internetā: http://www.spkc.gov.lv/lv/statistika-un-petijumi/veselibas-aprupes-statistika1/get/nid/1. [↑](#footnote-ref-3)
4. Ārstu palīgu skaits Latvijā 2015. gadā. Datu avots: *Statistikas dati par ārstniecības personu skaitu (dati atjaunoti 2016.gada 30.maijā),* SPKC. Pieejams internetā: http://www.spkc.gov.lv/lv/statistika-un-petijumi/veselibas-aprupes-statistika1/get/nid/1. [↑](#footnote-ref-4)
5. Pastāvīgo iedzīvotāju skaits Latvijā 2015.gada sākumā (datu avots – Centrālā statistikas pārvalde). [↑](#footnote-ref-5)